SUID-AFRIKAANSE RADIOLIGA 
SARLNUUS SONDAG 22 April 2007 


U luister na amateurradiostasie ZS6SRL van die Suid-Afrikaanse Radioliga, die 
nasionale vereniging vir amateurradio in Suid-Afrika, met `n nuusbulletin wat 
elke Sondag om (08:15 SAT in Afrikaans en om (8:30 SAT in Engels uitgesaai 
word. U kan ook na hierdie oggenduitsendings luister deur per Echolink met 
ZSGFCS te koppel. U kan ook na www.sarl.org.za gaan en op ARMI klik en 
die daar aangeduide skakels volg om oudio daarvandaan te ontvang. Hierdie, en 
vorige bulletins, kan ook van die SARL se webwerf nl. www.sarl.org.za afgelaai 
word en u kan ook daar inteken om toekomstige bulletins per e-pos te ontvang. 


Hierdie uitsending word gedoen deur George, ZS6ONE, vanuit Pretoria met her- 
leidings op 51,400 14,235, 10,135, 7,066 en 3,695 MHZ asook 438,825 MHz in 
die Pretoriagebied. (Ander nuuslesers verander soos nodig). 


In die nuus vandag; 
HELP DIE SARL OM DIE ROEPSEINBOEK OP DATUM TE KRY 


VOLGENDE INTEGNET BIED `N BESPREKING OOR DIE OOS-KAAPSE 
HERHALERNETWERK 


SUIDER-AFRIKAANSE DX-OPNAME 


U luister na ZS6SRL. Bly ingeskakel vir die volledige berigte oor die voorge- 
noemde items, sowel as ander belangrike en interessante berigte. 


HELP DIE SARL OM DIE ROEPSEINBOEK OP DATUM TE KRY 


'n Roepseinboek is slegs so goed as die korrektheid van die inskrywings. SARL- 
lede word uitgenooi om inskrywings na te gaan en opdaterings aan die SARL 
se kantoor te stuur. 


Gaan asb. die inskrywings vir u gebied na met gebruik van die beskikbare 
gevorderde fasiliteite by www.sarl.org.za. Met gebruik van die fasiliteite kan 
'n lid al die roepseine in `n dorp, of in `n poskodegebied, of net in `n gedeelte 
daarvan, oproep. 


Byvoorbeeld, indien u die besonderhede van al die amateurs in Oos London wil 
sien, gebruik die soekopsie “Poskode” en tik in “52”, dit sal al die roepseine 
vertoon waar die @SL-inligting met 52 begin. Soortgelyk, as “00” ingetik word, 
sal al die inskrywings in die poskodegebied 00, wat Pretoria en omliggende 
gebiede insluit, vertoon word. 


Deur van so 'n lys name en roepseine gebruik te maak, help asb. om stil sleutels, 
wat nie aan die SARL of OKOSA gerapporteer is nie, te identifiseer. Indien u 
inligting het oor enige sulke persone, of ander wat weggetrek het, en nie langer 
hulle Suid-Afrikaanse roepseine het nie, laat asb. die kantoor van die SARL 
weet. 


Die kantoor se faksnommer is 088 011 675 2793, of u kan e-pos stuur aan Vee 
Antal met e-posadres admin@sarl.org.za. 


Nie-SARL-lede kan ongelukkig nie die gevorderde fasiliteite gebruik nie, maar 
hulle kan hul eie roepseine nagaan en enige verbeterings laat aanbring deur 'n 
faks of e-pos soos in die vorige paragraaf aangedui, te stuur. Dit is dalk nou die 
regte tyd om aan te sluit. 


Onthou die SARL maak staat op alle amateurs om die roepseinboekdata korrek 
te hou. Wanneer het u laas u inskrywing nagegaan? Die SARL se roepseinboek 
word deur uitgewers van internasionale roepseinboeke en webnaslaanfasiliteite 
gebruik. Dit is daarom in u eie belang om te verseker dat u eie inligting op 
datum is. 


Bo en behalwe die normale @OSL-inligting wat jy verwag om in enige roepsein- 
boek te sien, het jy geweet dat: - Jy kan sien of n roepsein op APRS aktief 
is, en dat jy selfs sy laaste gerapporteerde ligging kan sien sowel as enige van 
sy SSIDsse? - Jy kan sien hoeveel @SO s deur hierdie persoon bevestig is met 
gebruik van die SARL se @SL-stelsel? - Dat jy kan sien of jy voorheen met 
hierdie stasie n SO gehad het, en bevestig is dmv. die SA-OSL-stelsel? - Jy 
n foto van hierdie persoon kan sien? - Jy sy ruitverwysing kan sien, indien 
dit gelys is, en, indien wel, jy ook n Google Earth tipe kaart kan sien van die 
gebied waar die stasie geleë is? In geval van stadsgebiede kan hierdie kaarte ook 
vergroot word tot waar jy die geparkeerde moter in die toegangspad kan sien. - 
Jy ook hierdie kaart kan gebruik om jou eie OTH se posisie tot binne `n paar 
meter vas te stel? - Jy kan sien of hierdie persoon 'n SARL-Iid is en daarom 
deur die liga se @SL-buro bereikbaar is? 


VOLGENDE INTEGNET BIED `N BESPREKING OOR DIE OOS-KAAPSE 
HERHALERNETWERK 


Die volgende Integnet vind op Sondagaand 6 Mei plaas met Chris Scarr, 
ZS2AAW, as die geleentheidspreker. Chris sal die konsep agter die Oos-Kaapse 
herhalernetwerk bespreek wat nou van die Kaap tot so ver as Bloemfontein 
strek. Hy sal ook van die nuwe idees meedeel wat hy vir die netwerk in gedagte 
het. 


Die Presidentsnet sal die Integnet om 19:00 voorafgaan. Graham Hartlett sal 
luisteraars op datum bring aangaande verskeie wenke wat tydens die onlangse 
AJV aan die hand gedoen is en implementeringstrategieë toelig wat tydens die 
eerste raadsvergadering die week voor die net bespreek gaan word. Integnet 
volg om 20:00 na die Presidentsnet. Klubs word aangemoedig om hulle lokale 
herhaler aan die konferensienet te koppel. Stuur besonderhede van die landlyn 
wat gekoppel moet word aan armi@sarl.org.za. 


SARL-KANTOOR FAKSFASILITEIT 


Die SARL-kantoor is toegerus met `n faksposstelsel om fakse te ontvang. Dit 
bied die fasiliteit om fakse onder raadslede vir hulle aandag te versprei. Dit is 


daarom belangrik dat die volledige faksnommer 088 011 675 2793 gebruik word; 
en gebruik slegs hierdie nommer in die toekoms. 


ZR re en ZU s GENIET MEER VOORDELE AS HUL VSA-EWEKNIEë 


Tegnikusklaslisensiehouers in die VSA, aan wie op 22 Februarie vanjaar ekstra 
voorregte toegeken is, is steeds nie toegelaat om spraak op enige frekwensie laer 
as hulle toekenning in die 10 m band te gebruik nie. 


Benewens alle amateurradiobedryfsvoorregte bokant 50 MHZ, het 'Teg- 
nikusklasamateurs, wat nooit 'n morsekodetoets geslaag het nie, nou GG- 
voorregte in sekere gedeeltes van 80, 40 en 15 m plus nuwe GG-, RTD-, data- 
en ESB-voorregte in sekere segmente van die 10 m band. 


Te danke aan die inset deur die SARL en sy lede, het amateurs in Suid-Afrika, 
wat lisensies hou gelykstaande aan die VSA se Tegnikusklaslisensie, vir die afge- 
lope twee jaar byna soortgelyke voorregte as die ZS-lisensiehouers. Selfs die 
onlangs veranderde ZU-klas lisensie het meer foonvoorregte. 


Dit is stof tot nadenke terwyl jy nog twyfel of jy die stap moet doen om n 
ligalid te word. 


KOMPETISIENUUS 
SUIDER-AFRIKAANSE DX-OPNAME 


Watter DX-entiteite word die meeste gesoek deur Suider-Afrikaanse radioama- 
teurs? Hoe lyk die “most wanted” lys vir Suider-Afrika? Dennis, ZS4BS, het 
'n MS-Excel-dokument geskep met die 2007 DXCC-lys en daar is plek waar 
jy kan aandui watter DXCC-entiteite jy benodig op GG-, foon- en digitale 
modusse (RTD, PSK, ens). Die dokument kan van Dennis zsdbs@netactive.co.za 
aangevra word, of jy kan dit vanaf die SARL se webwerf www.sarl.org.za aflaai. 
Die sluitingsdatum vir die opname is 30 Junie 2007. 


PEARS DIGITALE EN MIKROGOLFKOMPETISIE 
Die Port Elizabeth ARV het die SARL se kompetisiebestuurder ingelig dat hulle 


besluit het om die PEARS Digitale en Mikrogolfkompetisie te skraap. Vir die 
afgelope twee jaar was daar geen deelnemers nie. 


KLUBNUUS 
NUWE KLUB 


'n Nuwe klub, die Laeveld Amateurradioklub, is onlangs in Nelspruit, 
Mpumalanga, gestig met die volgende lede op die bestuurskomitee: Voorsitter, 
Piet Badenhorst, ZS6PJB; Visevoorsitter, Henri Steyl, ZS6ST; RAFE, Helgi 
Braithwaite, ZS6HB; Herhalers en Tegnies, Nic Cronje, ZS6WW. 


Die klub het `n nuwe TATT-herhaler op 145,625 MHz opgerig wat dekking in 
die Nelspruit-, Witrivier- en Sabiegebiede, sowel as gedeelte van die N4 hoofpad 
bied. 


Die klub eksperimenteer ook met APRS en UI VIEW, en het `n IRLP-nodus 
deurlopend aan die gang. 


Veels geluk met die inisiatief in die laeveld, mag die klub van krag tot krag gaan. 
KALAHARLKAROO-AKTIWITEITE 


Die langnaweek van 27 April tot 1 Mei gaan `n baie besige tyd in Afdeling 38 
wees. Die Kalahari-Karoo Amateurradioklub berig dat die volgende aktiwiteite 
almal dan gaan plaasvind: 


Die Land Cruiserklub van SA (LCCSA) hou `n saamtrek by Boegoebergdam. 
Carel, ZS3OBE, gaan `n opvoedkundige stasie, ZS3FLY, daar bedryf om die 
LGCSA-lede se belangstelling in amateurradio te prikkel, en sodoende van die 
lede te kry om die RAE te skryf. Na wat verneem word is daar 5 of 6 nuwe 
ZU-amateurs onder die deelnemers. 


Die Voortrekkers hou `n “Vasbytkamp” in die Lohatla Weermagopleidinggebied. 
Gerhard, ZS3TG, Daniël, ZS3DS, en Piet, ZS3DI, sal sal 'n opvoedkundige veld- 
stasie as ZSSBARK van Lohatla af bedryf om blootstelling aan hierdie jeugdiges 
te gee. Hulle sal hoofsaaklik op 40, 80 en bietjie op 2 m wees. TH sal hoof- 
saaklik KG11nv wees. Hulle sal aktief wees vanaf Saterdag 28 tot Maandag 30 
April. 


Die Adventure Radio Club besoek ook Afdeling 3. Hulle gaan op Verneukpan 
kampeer met hul veldstasie ZS3ARC. 


VOORTPLANTINGSVOORSPELLING 


Hannes Coetzee, ZS6BZP, rapporteer dat die verwagte sonaktiwiteitsvlak baie 
laag sal wees. Die verwagte geomagnetiese veld sal wissel van onrustige tot hoë 
stormvlakke gedurende 28 tot 29 April. Die verwagte effektiewe sonvlektelling 
sal gedurende die komende week minder as 5 wees. 


20 m en 15 m is die beste keuse vir DX met moontlike 15 en 20 m openinge 
vanaf 08:00 en weer om 13:00 SAT na Indië. Na Australië toe gaan die toestande 
uitdagend wees. Vanaf ongeveer 15:00 is daar moontlike goeie 10, 15 en 20 m 
openinge na Europa. Kontakte met die Verenigde State gaan baie uitdagend 
wees. Vir die morsekode- en digitale entoesiaste kan dit lonend wees om 10 MHz 
te monitor. 


Alhoewel die toestande nie juis opwindend is nie, kan HF jou nog steeds altyd 
verras. Skakel jou stel aan, luister en roep CO om seker te maak dat jy deel 
van die opwinding is. 


Besoek gerus www.spaceweather.co.za vir meer inligting. 
DAGBOEK VAN GEBEURE 


27 April tot 1 Mei ZS3FLY met die Land Cruiser Club by Boegeoebergdam 
op die lug asook ZS1 Amateur Radio Club vanuit Verneukpan; 28 tot 30 April 
ZSSARK met die Voortrekkers by Lohatla aktief; 5 Mei Kaapstad ARS 


snuffelmark asook die Wesrand Radioklub se snuffelmark; 6 Mei Presidentsnet 
en Integnet; 30 Junie Sluitingsdatum vir SA-DX-opname. 


Sarlnuus maak staat op nuusitems wat vir radioamateurs van belang is en deur 
klubs en individue ingestuur word. Die enigste manier om te verseker dat u 
berigte Sarlnuus bereik is om dit in die korrekte plek op die webwerf van die 
SARL nl. www.sarl.org.za/newsinbox.asp te plaas nie later nie as die Donderdag 
wat die bulletin voorafgaan. Dit sal waardeer word indien u dit in Afrikaans 
sowel as Engels sal doen. 


Die SARL nooi ook alle luisteraars om elke Sondagoggend om 10:00 SAT na 
die program Amateur Radio Mirror International op 145,750 MHZ in die Preto- 
riagebied, en op verskeie ander herhalers, en met herleidings op 7 082, 7 205 en 
17 695 kHz, te luister. Oudiostrome is ook vanaf www.zsémrk.org sowel as per 
Echolink vanaf ZSOFGCS, soos vir hierdie bulletin, beskikbaar. `n Heruitsending 
vind Maandagaande om 21:00 SAT op 3 215 kHz plaas. Telkom en Sentech borg 
die uitsendings op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga wat deur 
George, ZS6ONE, saamgestel en vertaal is. 


'n Voorspoedige week word aan almal toegewens, 738. 


/EX 


